Departman Copán
<s>Departman Copán (španjolski: Departamento de Copán) je jedan od 18 Departmana Hondurasa koji se prostire u unutrašnjosti na krajnjem zapadu zemlje.</s><s>U njemu živi 400,947 stanovnika (2018.) na površini od 3,242 km² (što iznosi 123.7 stan/km²).</s>

<s>Geografske karakteristike</s>

<s>Sa sjevera graniči sa Republikom Gvatemalom, sa juga sa Departmanom Ocotepeque, sa istoka sa departmanima; Santa Bárbara i Lempira i sa zapada sa Gvatemalom i Departmanom Ocotepeque.</s>

<s>Administrativno je podijeljen na 23 općine, 291 sela i 897 zaseoka (farmi).</s>

<s>Administrativni centar departmana je - Santa Rosa de Copán, kog zovu Sultanija zapada jer je najveći i najznačajniji grad na zapadu Hondurasa, strateška točka koja povezuje turističke destinacije Copán Ruinas i Gracias.</s><s>Historijski centar Santa Rosa de Copána proglašen je Nacionalnom spomenikom i kulturnom baštinom zemlje.</s>

<s>Najvažnija rijeka departmana je Chamelecón.</s>

<s>Historija
Departman Copán je osnovan 28. maja 1869. u vrijeme dok je zemljom predsjedao general José María Medina, iste te godine osnovani su i departmani; El Paraíso i La Paz.</s><s>Drevni stanovnici Departmana Copán bili Maje i Čoli organizirani u plemena.</s><s>Maje su osnovali grad Copán u plodnoj dolini rijeke Copan.</s><s>Savez Maja i Čola razvio je jednu od najvažnijih kultura Pretkolumbovske Amerike u Hondurasu - Copán.</s>

<s>Razvoj Copána započeo je sa dinastijom - Yax Kuk Mo, prvim vladarima Maja, koji su vladali tim gradom gotovo 400 godina.</s><s>Za njihove vladavine razvila se nauka, filozofija, umjetnost na način koji je nadilazio granice vremena i kulture, zbog toga ga je UNESCO-1980. uvrstio na Listu mjesta svjetske baštine u Americi.</s>

<s>U vrijeme prve političke podjele Hondurasa - 1825., Departman Copán je bio parohija pod imenom Santa Rosa u Departmanu Gracias a Dios.</s>

<s>Kad je 1906. osnovan Departman Ocotepeque, od Departmana Copán je uzeta 1 / 3 teritorija.</s>

<s>Privreda</s>

<s>Privreda se bazira na poljoprivredi i stočarstvu, stanovnici uzgajaju uglavnom; duhan, kukuruz, kavu, grah i rižu.</s><s>Manjina se bavi turizmom i zanatsvom.</s>

<s>Izvori</s>

<s>Vanjske veze</s>

<s>Departamento de Copán</s>

<s>Copán</s>

